આ તબક્કામાં શિક્ષકો, પ્રાધ્યાપકો, સામાજિક સંસ્થાના કાર્યકરો, લેખકો અને વિચારકો જેવા વિવિધ ક્ષેત્રના નિષ્ણાતોએ મુલ્યાંકનકાર તરીકે સેવા આપી હતી. સ્પર્ધકોએ આ મુલ્યાંકનકારો સમક્ષ પોતાના પ્રોજેક્ટ રજૂ કર્યા અને લેખિત, તસવીરો અને વીડિયો માધ્યમે પોતાની કામગીરી વ્યક્ત કરી. મુલ્યાંકનકારોએ એક હિતેચ્છુ તરીકે સ્પર્ધકોને સાંભળી તેમના કાર્યને પ્રોત્સાહન પુરું પાડ્યું હતું. આ તબક્કાની પ્રક્રિયામાંથી પસાર થનારા મુલ્યાંકનકારોએ પ્રતિભાવ પાઠવતાં જણાવ્યું હતું કે, "મિશાલ કાર્યક્રમે ખરેખર એક મિશાલ પુરી પાડી છે જેના માધ્યમે બાળકો અને યુવાનોના વિચારોને એક મંચ મળ્યું છે અને તેમનામાં દેશ માટે કંઇ કરી છૂટવાની ભાવના તેમના કાર્યમાં છલકાતી જોવા મળી છે ! આવી પ્રોત્સાહક પ્રવૃત્તિઓ બાળકોના સર્વાંગી વિકાસમાં પાયારુપ ભુમિકા ભજવે છે!”